Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 2 Pv 492/13/8810	Spišská Nová Ves, 24.3.2015
EEČ : 2-68-394-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.1.2014, spisová značka 2 Pv 492/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13. júna 2010, v čase okolo 4,50 h, v Spišskej Novej Vsi, viedol osobné motorové vozidlo Škoda Felícia EČ: XXXXX po jednosmernej ceste označenej dopravným značením ako vedľajšia cesta po ul. Hviezdoslavovej v smere jazdy na ul. Chrapčiakovú, pričom po hlavnej ceste ul. Odborárov v smere na železničnú stanicu, viedol osobné motorové vozidlo VW Passat EČ: XXXXX vodič XXXXX, ktorému na križovatke ul. Hviezdoslavova a Odborárov nedal prednosť v jazde, v dôsledku čoho došlo k zrážke vozidiel VW Passat a Škoda Felícia, pri ktorej XXXXX utrpel podvrtnutie krčnej a hrudnej chrbtice s dobou liečenia a práceneschopnosti podľa znaleckého posudku v trvaní  21 dní, spolujazdkyňa XXXXX utrpela podvrtnutie krčnej chrbtice, centrálne posunutie medzistavcovej platničky C6 s kontaktom na neuroštruktúry a pomliaždenie hlavy s dobou liečenia a práceneschopnosti podľa znaleckého posudku v trvaní 5 týždňov a spolujazdec XXXXX utrpel tržnú ranu čela vpravo, pomliaždenie hrudníka vpravo a podvrtnutie krku ľahkého stupňa s dobou liečenia podľa znaleckého posudku v trvaní 7 až 10 dní, čím porušil ust. § 20 ods. 1 Zák. č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov.

Uznesením prokurátora Okresnej prokuratúry XXXXX zo dňa 7.1.2014, spisová značka 2 Pv 492/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

XXXXX prokuratúry v Spišskej  Novej  Vsi uznesením sp. zn. 2 Pv 492/13 zo dňa 07.01.2014 podľa § 216 ods. 1 písm. a), písm. b), písm. c) Tr. poriadku podmienečne zastavila trestné stíhanie vedené proti obvinenému XXXXX pre prečin ublíženia na zdraví podľa § 158 Tr. zákona na tom skutkovom základe, že dňa 13. júna 2010, v čase okolo 4,50 h, v Spišskej Novej Vsi, viedol osobné motorové vozidlo Škoda Felícia EČ: XXXXXo jednosmernej ceste označenej dopravným značením ako vedľajšia cesta po ul. Hviezdoslavovej v smere jazdy na ul. Chrapčiakovú, pričom po hlavnej ceste ul. Odborárov v smere na železničnú stanicu, viedol osobné motorové vozidlo VW Passat EČ: XXXXX vodič XXXXX, ktorému na križovatke ul. Hviezdoslavova a Odborárov nedal prednosť v jazde, v dôsledku čoho došlo k zrážke vozidiel VW Passat a Škoda Felícia, pri ktorej XXXXX utrpel podvrtnutie krčnej a hrudnej chrbtice s dobou liečenia a práceneschopnosti podľa znaleckého posudku v trvaní  21 dní, spolujazdkyňa XXXXX utrpela podvrtnutie krčnej chrbtice, centrálne posunutie medzistavcovej platničky C6 s kontaktom na neuroštruktúry a pomliaždenie hlavy s dobou liečenia a práceneschopnosti podľa znaleckého posudku v trvaní 5 týždňov a spolujazdec XXXXX utrpel tržnú ranu čela vpravo, pomliaždenie hrudníka vpravo a podvrtnutie krku ľahkého stupňa s dobou liečenia podľa znaleckého posudku v trvaní 7 až 10 dní, čím porušil ust. § 20 ods. 1 Zák. č. 8/2009 Z.z. o cestnej premávke a o zmene a doplnení niektorých zákonov v znení neskorších predpisov.

Podľa § 216 ods. 2 Tr. poriadku obvinenému bola určená skúšobná doba v trvaní dvanástich (12) mesiacov.    

Podľa § 216 ods. 3 Tr. poriadku bola obvinenému uložená i povinnosť uhradiť v priebehu skúšobnej doby podmienečného zastavenia trestného stíhania  spôsobenú škodu a to, manželom XXXXX a XXXXX 384,20 eur a XXXXX vo výške 1.132,82 eur. 

Uznesenie o podmienečnom zastavení trestného stíhania obvineného XXXXX  nadobudlo právoplatnosť dňa 28.01.2014 a skúšobná doba uplynula dňa 28.01.2015. 

Zo správ z OR PZ, Odboru kriminálnej polície v Spišskej Novej Vsi, z  Okresného úradu v Spišskej Novej Vsi, lustráciou na Okresnej prokuratúre v Spišskej Novej Vsi, ako aj z odpisu z registra trestov bolo zistené, že  obvinený XXXXX  sa v skúšobnej dobe od 28.01.2014 do 28.01.2015 nedopustil žiadnej trestnej činnosti, ani inej protispoločenskej činnosti. 

Poškodená XXXXX, XXXXX i XXXXX písomne oznámili na okresnú prokuratúru, že obvinený im uhradil spôsobenú škodu v plnom rozsahu. 

Podľa § 217 ods. 1 Trestného poriadku, ak obvinený  v priebehu skúšobnej doby viedol riadny život,  splnil  povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Vzhľadom  na  to,  že  obvinený  splnil  podmienky  pre  rozhodnutie v zmysle 
§ 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Gardošíková
prokurátorka